**Zmluva o dielo**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na uskutočnenie stavebných prác stavby **„Rekonštrukcia Hrajúcej fontány na Hlavnej ulici v Košiciach“** v MČ Košice - Staré Mesto(ďalej len „zmluva“)

**Čl. I**

#### Zmluvné strany

* 1. **OBJEDNÁVATEĽ: Správa mestskej zelene v Košiciach**

Sídlo: Rastislavova 79, 040 01 Košice

Štatutárny zástupca: Ing. Marta Popríková

Osoby oprávnené konať

vo veciach zmluvných: JUDr. Katarína Ondášová

vo veciach technických: Ing. Pavol Olejník

 Erik Kuzma

IČO: 17078202

DIČ: 2021157556

IČ DPH: SK2021157556

IBAN: SK60 5600 0000 0004 4386 8001

Telefón: 055/7263401

E-mail: smsz@smsz.sk

(ďalej len „objednávateľ“)

* 1. **ZHOTOVITEĽ:**

Sídlo:

Štatutárny zástupca:

Osoby oprávnené konať

 vo veciach zmluvných:

 vo veciach technických:

IČO:

DIČ:

IČ DPH:

IBAN:

Telefón:

E-mail:

(ďalej len „zhotoviteľ“)

Pre účely tejto zmluvy sa objednávateľ a zhotoviteľ označujú spolu aj ako ,,zmluvné strany“.

**Preambula**

Táto zmluva o dielo sa uzatvára na základe výsledku verejného obstarávania s názvom: **„Rekonštrukcia Hrajúcej fontány na Hlavnej ulici v Košiciach“**, v zmysle zákona č. 343/2015 Z. z. verejnom obstarávaní a o zmene a doplnení niektorých zákonov (ďalej len „zákon č. 343/2015 Z. z.“) postupom zákazky s podlimitnou hodnotou.

**Čl. II**

**Východiskové podklady a údaje**

* 1. Podkladom pre uzavretie tejto zmluvy je ponuka zhotoviteľa na uskutočnenie stavebných a montážnych prác na stavbu uvedenú v ods. 2.2 tejto zmluvy. Rozsah a obsah predmetu zákazky je daný súťažnými podkladmi v súlade so zákonom č. 343/2015 Z. z., ktoré poskytol objednávateľ zhotoviteľovi na spracovanie ponuky.
	2. Východiskové údaje:
		1. Názov stavby: **„Rekonštrukcia Hrajúcej fontány na Hlavnej ulici v Košiciach“**
		2. Miesto stavby: MČ Košice-Staré Mesto, Hlavná ulica, parcela C KN č. 2448, k. ú. Stredné mesto

**Čl. III**

#### Predmet zmluvy

3.1 Predmetom tejto zmluvy je záväzok zhotoviteľa, že pre objednávateľa zhotoví dielo, ktoré je špecifikované v bode 3.2 a 3.3 tejto zmluvy, toto dielo mu odovzdá v zmysle tejto zmluvy bez obmedzenia a s odbornou starostlivosťou vykoná všetky zmluvne dojednané činnosti. Objednávateľ sa zaväzuje vykonané dielo od zhotoviteľa prevziať a zaplatiť zhotoviteľovi dohodnutú cenu za jeho vykonanie špecifikovanú v Čl. V tejto zmluvy.

* 1. Zhotoviteľ sa zaväzuje vo vlastnom mene, na vlastnú zodpovednosť, na vlastné náklady, za podmienok dohodnutých v tejto zmluve a stanovených v súťažných podkladoch a podľa projektových dokumentácií v realizačnom stupni (ďalej len „DRS“) vypracovaných v 12/2021:
1. ***Technologická časť*** - MEANDER studio of architecture

zodpovední projektanti: Mgr. art. Ivan Hrčka - HIP

 Ing. Miroslava Šuchterová (časť Studňa)

1. ***Elektroinštalácia*** - Revels s. r. o.

zodpovedný projektant: Ing. Ján Bezecný

1. ***Stavebné úpravy telesa fontány*** - KOPA, s. r. o.

zodpovedný projektant: Doc. Ing. arch. Juraj Koban, PhD.

zhotoviť dielo – uskutočniť stavebné a montážne práce na stavbe **„Rekonštrukcia Hrajúcej fontány na Hlavnej ulici v Košiciach“** na pozemku nachádzajúceho sa v katastrálnom území Stredné Mesto, parcela C KN č. 2448, LV č. 11617. (ďalej len „dielo“).

Stavba je projekčne navrhnutá ako samostatný funkčný celok – objekt.

Dielo je podrobne špecifikované a upresnené nasledovnými podkladmi:

* + - súťažné podklady v rámci verejného obstarávania,
		- prílohy tejto zmluvy,
		- projektová dokumentácia DRS,
	1. Pre komplexné zhotovenie a riadne odovzdanie diela podľa bodu 3.2 musí zhotoviteľ zabezpečiť doklady a dokumentácie v zmysle právoplatného stavebného povolenia,  všetky dokumenty súvisiace s kolaudáciou stavby a uskutočniť skúšobnú prevádzku diela v trvaní 7 kalendárnych dní.

Zmluvné strany sa dohodli na tom, že bude uskutočnená skúšobná prevádzka diela, pričom jej účelom je preukázanie prevádzkyschopnosti v podmienkach objednávateľa. Zmluvné strany sa dohodli na takomto spôsobe preukazovania vlastností dotknutej časti diela s ohľadom na povahu diela. Skúšobná prevádzka je zmluvnými stranami dohodnutá v trvaní tak, aby príslušná časť diela mohla byť prevádzkovaná a odskúšaná počas dostatočne dlhej doby. Úspešné vykonanie skúšobnej prevádzky je predpokladom splnenia záväzku zhotoviteľa riadne vykonať dielo.

**Čl. IV**

**Termíny plnenia**

* 1. Zhotoviteľ sa zaväzuje zhotoviť a odovzdať dielo v rozsahu stanovenom v Čl. III, za podmienok tejto zmluvy **v lehote do 10 mesiacov** odo dňa účinnosti tejto zmluvy.
	2. Objednávateľ zápisnične odovzdá zhotoviteľovi stavenisko **do 7 dní** od účinnosti zmluvy.
	3. Zhotoviteľ je povinný predložiť objednávateľovi harmonogram výstavby, a to najneskôr do 5 pracovných dní po prevzatí staveniska zhotoviteľom. Harmonogram bude spracovaný tak, aby bola dodržaná lehota na zhotovenie diela uvedená v bode 4.1.
	4. **Zhotoviteľ sa zaväzuje, že materiál vyplývajúci z projektovej dokumentácie na Technologickú časť v zmysle čl. III, ods. 3.2, písm. a) zmluvy, zabezpečí a vyfakturuje objednávateľovi najneskôr v termíne do 6 mesiacov od účinnosti tejto zmluvy.**
	5. Zhotoviteľ splní zmluvný záväzok ukončením diela podľa Čl. III za podmienok dohodnutých v tejto zmluve protokolárnym odovzdaním realizovaného diela bez vád a nedorobkov, odstránením vád zistených pri kolaudačnom konaní, odovzdaním dokladov a dokumentov a ich prevzatím objednávateľom. Pred odovzdaním dokončeného diela
	6. Ak zhotoviteľ dokončí dielo v rozsahu podľa Čl. III. za podmienok dohodnutých v tejto zmluve v skoršom termíne a pripraví ho na odovzdanie pred termínom stanoveným v bode 4.1, objednávateľ sa zaväzuje riadne dokončené dielo prevziať aj v skoršom ponúknutom termíne.
	7. Pokiaľ budú práce oneskorene začaté alebo prerušené z dôvodov mimo vôle a/alebo vplyvu a/alebo bez zavinenia zhotoviteľa a zhotoviteľom riadne preukázané, môže zhotoviteľ písomným návrhom dodatku k zmluve požiadať objednávateľa o zmenu termínu ukončenia plnenia.
	8. Dodržanie termínu plnenia je závislé od riadnej a včasnej súčinnosti oboch zmluvných strán dohodnutej v tejto zmluve. Po dobu omeškania pri poskytnutí súčinnosti jednej zmluvnej strany nie je v omeškaní v plnení záväzku druhá zmluvná strana.

**Čl. V**

#### Cena

* 1. Cena za zhotovenie diela v rozsahu Čl. III, za podmienok tejto zmluvy je stanovená v zmysle § 3 zákona NR SR č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Cena je uvedená v eurách.
	2. Cena diela:

Cena bez DPH ............................... €

20% DPH ............................... €

**Cena celkom vrátane DPH ............................... €**

Slovom: ........................................................... a ..../100 eur

Podrobná špecifikácia ceny celého diela tvorí Prílohu č. 1 „Výkaz výmer - nacenený“ (Rekapitulácia nákladov stavby celkom a ocenené výkazy výmer a súpisy prác a dodávok stavby.)

* 1. V cene diela sú zahrnuté všetky ekonomicky oprávnené náklady na riadne zhotovenie diela a primeraný zisk zhotoviteľa, vrátane nákladov za všetky činnosti, doklady a dokumenty požadované v tejto zmluve.
	2. Ak sa zmluvné strany po uzavretí zmluvy dohodnú na obmedzení rozsahu diela, je objednávateľ povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je objednávateľ povinný zaplatiť cenu primerane zvýšenú. Takéto zmeny ustanovení zmluvy je možné realizovať len na základe dodatku k zmluve a v zmysle zákona č. 343/2015 Z. z.

**Čl. VI**

**Platobné podmienky**

* 1. Zmluvné strany sa dohodli na mesačnej fakturácii podľa skutočne vykonaných prác. Podkladom pre vystavenie faktúry bude zhotoviteľom vystavený položkový súpis skutočne vykonaných prác a dodávok s výkazom výmer, potvrdený stavebným dozorom objednávateľa do 5 pracovných dní od doručenia a tento položkový súpis bude prílohou každej vystavenej faktúry a bude tvoriť jej neoddeliteľnú súčasť.
	2. Faktúry musia mať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, vrátane uvedenia názvu stavby a príslušnej prílohy podľa bodu 6.1 tejto zmluvy*.*
	3. Lehota splatnosti faktúry je 30dní odo dňa jej doručenia objednávateľovi.
	4. V prípade, že faktúra nebude obsahovať náležitosti uvedené v bode 6.2 tejto zmluvy, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	5. Zmluvné strany sa dohodli, že pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany nedohodnú inak.

**Čl. VII**

**Stavenisko**

* 1. Objednávateľ odovzdá zhotoviteľovi stavenisko pred začatím prác súčasne s projektovou dokumentáciou a stavebným povolením tak, aby zhotoviteľ mohol na ňom začať práce v súlade s projektovými podkladmi a s podmienkami zmluvy.
	2. Zhotoviteľ zabezpečí vytýčenie trasy podzemných inžinierskych sietí súvisiacich so zhotovením diela pred začatím stavebných prác za účasti ich správcov.
	3. Zhotoviteľ zabezpečí povolenia vjazdu do pešej zóny, na zaujatie verejného priestranstva, ako aj ďalšie potrebné povolenia.
	4. Od odovzdania staveniska objednávateľom zhotoviteľovi až do prevzatia zhotoveného diela bez vád a nedorobkov objednávateľom, je zhotoviteľ povinný stavenisko využívať výlučne len pre potreby plnenia predmetu zmluvy a zabezpečiť ochranu majetku objednávateľa, ktorý je predmetom zmluvy, pred poškodením a zneužitím. Počas tejto doby znáša nebezpečenstvo škody na zhotovovanej veci zhotoviteľ.
	5. Zhotoviteľ umožní pracovníkom vykonávajúcim stavebný dozor objednávateľa, užívať kanceláriu, prípadne iný vhodný priestor, kde budú mať kedykoľvek prístup k stavebnému denníku a k dokumentácii stavby. Zároveň zhotoviteľ umožní týmto osobám (pri dodržaní podmienok BOZP) vstup na stavenisko za účelom vykonania kontroly vykonávania diela a jednotlivých pracovných postupov. Pre vylúčenie pochybností sa zmluvné strany dohodli, že objednávateľ je oprávnený označiť ďalšie osoby, ktoré okrem stavebného dozoru objednávateľa budú oprávnené vstúpiť na stavenisko za účelom kontroly vykonaných častí diela a/alebo stavebno-technologických postupov pri realizovaní diela.

**Čl. VIII**

**Podmienky vykonania diela**

* 1. Zhotoviteľ sa zaväzuje dodržať podmienky uvedené v projektovej dokumentácii, v stavebných povoleniach, vyjadreniach zainteresovaných organizácií k DRS, v stanovisku k zaujatiu verejného priestranstva, a tiež všetky ostatné podmienky a povolenia potrebné pre riadne dokončenie diela.
	2. Zhotoviteľ sa zaväzuje počas celej lehoty výstavby dodržiavať všetky platné zákony a všeobecne záväzné právne predpisy Slovenskej republiky oprávňujúce vykonať dielo na území SR a ktoré súvisia najmä so zaistením bezpečnosti a ochrany zdravia pri práci, bezpečnosti práce a technických zariadení pri stavebných prácach, stavebným zákonom, zákonom o životnom prostredí, zákonom o vodách, zákonom o energetike, zákonom o elektronickej komunikácii, zákonom o ochrane pred požiarom, zákonom o pozemných komunikáciách, VZN, platných STN a iných technických predpisov súvisiacich so zhotovovaním diela. Všetky súvisiace platné STN sú pre vykonanie diela záväzné.
	3. Objednávateľ si vyhradzuje právo spolurozhodovať v súčinnosti s autorským dozorom o použití všetkých výrobkov, ktoré majú byť zabudované v stavbe (materiál, tvar, farba a pod.) v súlade s požiadavkami navrhnutými v projektovej dokumentácii.
	4. Zhotoviteľ je oprávnený pri vykonávaní diela písomne požiadať Objednávateľa o odsúhlasenie zmeny materiálov alebo technológií uvedených v projektových dokumentáciách len v prípade, ak zmenu materiálu alebo technológií vyžadujú aktuálne platné právne predpisy alebo technické normy, alebo ak sa materiál alebo technológia stal na trhu nedostupným (prestal sa vyrábať alebo dodávať na slovenský trh), alebo ak to vyplýva z rozhodnutí alebo vyjadrení príslušných orgánov verejnej správy (napr. stavebný úrad). Primerane podľa tohto bodu sa postupuje, ak zmenu materiálov alebo technológií požaduje Objednávateľ.
	5. Zhotoviteľ sa zaväzuje odo dňa prevzatia staveniska viesť stavebný denník prostredníctvom oprávnenej osoby v súlade s § 28 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona (k § 46d stavebného zákona), do ktorého bude zapisovať všetky skutočnosti rozhodujúce pre plnenie zmluvy, najmä údaje o časovom postupe prác, ich akosti, odchýlky od projektovej dokumentácie stavby a ich zdôvodnenie a pod. Zápis bude zaznamenaný vždy v deň, keď boli práce vykonané alebo došlo ku skutočnostiam, ktoré je potrebné zaznamenať. Zhotoviteľ zabezpečí, že stavebný denník bude na stavbe trvale prístupný. Záväzok viesť stavebný denník sa končí dňom, keď sú odstránené všetky vady a nedorobky a nedostatky podľa kolaudačného rozhodnutia.
	6. Na stavbe musí byť k dispozícii projektová dokumentácia stavby overená v stavebnom konaní a všetky doklady, týkajúce sa uskutočňovanej stavby.
	7. **Zhotoviteľ je povinný vyzvať stavebný dozor objednávateľa na preverenie a prevzatie všetkých prác, ktoré v ďalšom pracovnom postupe budú zakryté, alebo sa stanú neprístupnými. Výzva musí byť doručená najmenej tri pracovné dni vopred (písomne alebo elektronicky) a zaznamenaná v stavebnom denníku. Ak tak zhotoviteľ diela neurobí, je povinný znášať náklady dodatočného odkrytia, pokiaľ objednávateľ také odkrytie požaduje.**
	8. Zhotoviteľ je povinný riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku ani stavby. Zhotoviteľ zodpovedá za bezpečnosť a ochranu zdravia svojich zamestnancov a tretích osôb zdržujúcich sa na stavenisku a za dodržiavanie predpisov ochrany pred požiarmi.
	9. Zhotoviteľ sa zaväzuje, že dielo nebude realizovať počas nedelí, v dňoch pracovného pokoja a v dňoch štátnych sviatkov a cirkevne prikázaných sviatkov po dohode s miestnou farnosťou.
	10. Zhotoviteľ prehlasuje, že je oprávnený (spôsobilý) vykonávať činnosť, ktorá je predmetom zmluvy a je pre túto činnosť v plnom rozsahu náležite kvalifikovaný.
	11. Zhotoviteľ prehlasuje, že je oboznámený s miestnymi pomermi dôležitými pre úspešné zvládnutie všetkých dojednaných prác, s projektovou dokumentáciou a so všetkými podkladmi potrebnými pre riadne zhotovenie a odovzdanie diela.
	12. Zhotoviteľ sa zaväzuje, že akékoľvek stavebné úpravy budú realizované takým spôsobom, aby nad mieru primeranú pomerom nerušili a/alebo neobmedzovali hlukom, prašnosťou, vibráciami, pachom a ďalšími nepriaznivými vplyvmi obyvateľov a návštevníkov v okolí staveniska.

**Čl. IX**

**Vzájomné spolupôsobenie, záväzky a povinnosti zmluvných strán**

* 1. Zhotoviteľ je zodpovedný za to, že dielo bude vykonané podľa tejto zmluvy, podľa projektovej dokumentácie a v zodpovedajúcej kvalite, bez vád a nedorobkov.
	2. Objednávateľ zabezpečí pre zhotoviteľa:
		1. odovzdanie 1 ks realizačnej projektovej dokumentácie v tlači a jedno vyhotovenie projektovej dokumentácie na CD,
		2. odovzdanie oznámení, rozhodnutí a záväzných stanovísk orgánov štátnej správy, samosprávy a obce, doklady z prerokovania projektovej dokumentácie v stavebnom konaní, ktoré má v čase odovzdania staveniska k dispozícii,
		3. odovzdanie povolení a rozhodnutí (zaujatie verejného priestranstva, rozkopávky, uzávierky komunikácií) v súlade s projektom organizácie výstavby (POV) a projektom organizácie dopravy (POD), ak nimi objednávateľ disponuje,
		4. zápisničné odovzdanie staveniska zhotoviteľovi po uzavretí tejto zmluvy,
		5. stavebný dozor.
	3. Zhotoviteľ zabezpečí pre objednávateľa:
* činnosti, doklady a dokumenty uvedené v Čl. III, bod 3.2 a 3.3 a Čl. VII ods. 7.2 a 7.3 tejto zmluvy,
* pred začatím prác a počas realizácie stavby fotodokumentáciu skutkového stavu stavby, dotknutých objektov a zakrývaných stavebných a technologických prác v mieste celej stavby na vlastné náklady v primeranej kvalite (minimálne 300 dpi),
* prípravu na vykonanie komplexného vyskúšania zhotoveného diela a jeho skúšobnú prevádzku po dobu 7 kalendárnych dní, v rámci ktorej sa preukáže splnenie požiadaviek na dielo vyplývajúcich z tejto zmluvy. V prípade, že dôjde počas skúšobnej prevádzky k poruche, zhotoviteľ je povinný ju odstrániť. Ak bolo možné poruchu odstrániť v lehote do 24 hodín, skúšobná prevádzka môže pokračovať. Ak však poruchu nebolo možné v lehote 24 hodín odstrániť, skúšobná prevádzka po dobu 7 kalendárnych dní sa musí opakovať.
	1. Zhotoviteľ nie je v omeškaní s odovzdaním diela, ak stavebné práce nemohli byť začaté alebo museli byť prerušené z dôvodu nepriaznivých poveternostných podmienok, ktoré objektívne, v zmysle platnej legislatívy a STN, neumožňujú realizáciu diela. Zhotoviteľ nie je v omeškaní s odovzdaním diela, ak omeškanie bolo spôsobené v dôsledku vyššej moci (živelná udalosť, občianske nepokoje, vojna a pod.) alebo z dôvodov archeologických nálezov na stavbe. O dobu trvania vyššie uvedených prekážok sa predlžujú termíny dohodnuté v tejto zmluve a objednávateľ sa zaväzuje dohodnúť so zhotoviteľom primeranú zmenu ustanovení tejto zmluvy.
	2. Zhotoviteľ nesie všetky riziká a nebezpečenstvá súvisiace s vykonaním diela, ako i nebezpečenstvo na diele do okamihu riadneho odovzdania celého diela objednávateľovi a jeho prevzatia objednávateľom.
	3. V prípade vzniku škôd spôsobených činnosťou zhotoviteľa na veciach objednávateľa alebo tretích osôb, na susedných stavbách alebo pozemkoch alebo na diele samotnom po dobu výstavby, je zhotoviteľ povinný túto škodu bezodkladne a na vlastné náklady odstrániť.
	4. Ak budú pri zhotovovaní diela zistené skryté prekážky v zmysle ust. § 552 Obchodného zákonníka, zabezpečí zhotoviteľ v spolupráci s objednávateľom ich odstránenie tak, aby nebola narušená plynulosť vykonávania prác zhotoviteľom.
	5. Zhotoviteľ sa zaväzuje v súvislosti s vykonávaním diela podľa tejto zmluvy uzatvoriť:
1. stavebné poistenie (CAR) pre prípad poškodenia alebo zničenia diela, na sumu zodpovedajúcu cene za dielo s DPH,
2. pre prípad zodpovednosti za škodu vzniknutú inému v súvislosti s činnosťou alebo vzťahom zhotoviteľa a jeho subdodávateľov a to na poistnú sumu vo výške 35 % z ceny diela s DPH.
	1. Náklady na poistenie sú zahrnuté v dohodnutej cene diela. Kópie potvrdení o uzavretí poistných zmlúv je zhotoviteľ povinný predložiť objednávateľovi v deň prevzatia staveniska. Zhotoviteľ je povinný sa na svoju zodpovednosť uistiť, že jeho subdodávatelia majú pre nimi vykonávané práce uzavretú podobnú poistnú zmluvu akú má zhotoviteľ voči objednávateľovi, alebo kryjú všetky riziká vyššie uvedené. Zhotoviteľ je povinný bezodkladne (najneskôr do dvadsiatich štyroch (24) hodín) informovať objednávateľa o poistných udalostiach, ktoré súvisia s vykonávaním diela. Objednávateľ je oprávnený počas vykonávania diela až do termínu vydania preberacieho protokolu o odovzdaní a prevzatí diela, alebo posledného termínu na odstránenie nedorobkov a vád (podľa toho, ktorý z nich je neskorší) požadovať od zhotoviteľa potvrdenie poisťovne o trvaní a rozsahu poistenia.
	2. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy (minimálne do skončenia kolaudačného konania). Porušenie uvedenej povinnosti sa považuje za závažné porušenie zmluvy.
	3. Poplatky, prípadne pokuty a majetkové sankcie z nedodržania podmienok stanovených povoľujúcimi orgánmi znáša zhotoviteľ diela v plnom rozsahu.
	4. Zhotoviteľ je povinný plniť predmet zmluvy najmä vlastnými kapacitami. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám.
	5. Zhotoviteľ je povinný v súlade s § 41 ods. 3 a 4 zákona č. 343/2015 Z. z. najneskôr v čase uzavretia tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	6. Zhotoviteľ je povinný písomne oznámiť akúkoľvek zmenu údajov o subdodávateľovi v lehote najneskôr do 48 hodín od okamihu, keď sa o tejto zmene zhotoviteľ dozvedel, na adresu objednávateľa.
	7. V prípade zmeny subdodávateľa je zhotoviteľ povinný túto zmenu objednávateľovi oznámiť najneskôr 5 pracovných dní pred jej uskutočnením, ak sa v odôvodnených prípadoch nedohodne s objednávateľom na kratšej lehote a uviesť o ňom všetky údaje v zmysle bodu 9.13. Zmenou subdodávateľa nie je dotknutá zodpovednosť zhotoviteľa za plnenie zmluvy.
	8. Nahradený subdodávateľ musí spĺňať aj všetky zákonné požiadavky a to aj vo vzťahu k zákonu č. 343/2015 Z. z.. V prípade, ak na výkon činnosti časti diela, ktorú subdodávateľ zabezpečuje, boli vo verejnom obstarávaní, ktorého výsledkom je táto zmluva, požadované akéhokoľvek oprávnenia, certifikáty alebo iné doklady, je zhotoviteľ povinný súčasne s písomným oznámením podľa bodu 9.13 predložiť aj dotknuté doklady, ktorých držiteľom je navrhovaný subdodávateľ.
	9. Zhotoviteľ a jeho subdodávatelia, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, sú povinní na účely poskytnutia riadnej súčinnosti potrebnej na uzavretie zmluvy a počas trvania zmluvy byť zapísaní v registri partnerov verejného sektora.
	10. Zhotoviteľ nie je oprávnený previesť akékoľvek záväzky a pohľadávky vyplývajúce z tejto zmluvy na tretiu osobu, ako ani práva a povinností vyplývajúce zhotoviteľovi. Zhotoviteľ nie je oprávnený započítať voči pohľadávkam objednávateľa žiadne prípadné svoje pohľadávky voči objednávateľovi.
	11. Zhotoviteľ bude informovať objednávateľa o stave rozpracovanosti diela na kontrolných dňoch, ktoré bude objednávateľ organizovať raz za týždeň.
	12. Zhotoviteľ je povinný zabezpečiť počas uskutočňovania stavebných prác prítomnosť svojho zodpovedného zástupcu (stavbyvedúceho) na stavbe, ktorý bude mať splnomocnenie riešiť problémy počas uskutočňovania stavby.
	13. Ak objednávateľ, stavebný dozor alebo iné subjekty oprávnené kontrolovať vykonávanie diela zistia, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela. Ak zhotoviteľ neurobí nápravu ani v primeranej lehote mu na to poskytnutej, je objednávateľ oprávnený dať pokyn na zastavenie stavebných prác.

**Čl. X**

**Odovzdanie a prevzatie diela**

* 1. Odovzdanie a prevzatie diela sa vykoná až po úplnom dokončení diela bez vád a bez nedokončených prác, ktoré by bránili riadnemu užívaniu diela. Dielo môže byť odovzdané a prevzaté pred dohodnutým termínom odovzdania a prevzatia, po predchádzajúcej vzájomnej dohode.
	2. Zhotoviteľ k preberaciemu konaniu pripraví všetky doklady a dokumenty uvedené v podmienkach zmluvy a v Čl. III bode 3.3 zmluvy a podľa podmienok uvedených v stavebnom povolení.
	3. O odovzdaní a prevzatí diela spíšu zmluvné strany Protokol o odovzdaní a prevzatí diela. Protokol spisuje objednávateľ. Protokol obsahuje aj súpis zistených vád a drobných nedorobkov, termíny na ich odstránenie, príp. záznam o nevyhnutných dodatočne požadovaných prácach a prehlásenie objednávateľa, že dielo preberá. Dielo môže byť zhotoviteľom odovzdané a objednávateľom prevzaté aj v prípade, že v Protokole budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu) dokončeného diela a jeho kolaudácii.
	4. Súčasťou protokolu o odovzdaní a prevzatí diela je potvrdenie, že boli vykonané všetky predpísané skúšky a revízie, ak sú potrebné. Zhotoviteľ je povinný pripraviť a doložiť pri odovzdávajúcom konaní všetky nevyhnutné doklady o uskutočnených skúškach, revíziách a materiáloch, ak to ich povaha vyžaduje. Zhotoviteľ je tiež povinný odovzdať dokumentáciu skutočného realizovania stavby so zapísanými a zakreslenými všetkými zmenami vzniknutými počas výstavby.
	5. Ak objednávateľ odmieta prevziať dielo, je povinný spísať zápis o odmietnutí prevzatia diela a uviesť v ňom svoje dôvody. Po odstránení nedostatkov, pre ktoré objednávateľ odmietol prevziať dielo, sa opakuje konanie o odovzdaní a prevzatí v potrebnom rozsahu, o čom sa vyhotoví protokol podľa vyššie uvedeného znenia.

**Čl. XI**

**Záručná doba a zodpovednosť za vady**

* 1. Zhotoviteľ zodpovedá za to, že predmet tejto zmluvy bude zhotovený podľa projektovej dokumentácie a podľa zmluvných podmienok, a že počas záručnej doby bude mať vlastnosti určené v projektovej dokumentácii a dohodnuté v tejto zmluve.
	2. Zmluvné strany dojednávajú na dielo vykonané podľa tejto zmluvy záručnú dobu v trvaní šesťdesiatich (60) mesiacov. Záručná doba diela začína plynúť odo dňa protokolárneho odovzdania a prevzatia diela objednávateľom bez vád, resp. dňom podpísania protokolu/zápisu o odstránení vád a nedorobkov diela, na odstránení ktorých sa zmluvné strany dohodli pri odovzdaní a prevzatí diela, objednávateľom. Na zabudované výrobky dodávané zhotoviteľom na predmetnú stavbu, ktorých výrobcovia ponúkajú kratšie záručné doby sa vzťahuje záručná doba garantovaná výrobcom, minimálne však 24 mesiacov. Zoznam takto zabudovaných výrobkov, ktorých záručná doba je kratšia ako šesťdesiat (60) mesiacov predloží zhotoviteľ objednávateľovi pri odovzdaní a preberaní stavby na samostatnom súpise.
	3. Zhotoviteľ je povinný reklamované vady a nedorobky odstrániť na vlastné náklady do 14 dníod obdržania oprávnenej reklamácie objednávateľa, resp. v lehote dohodnutej pri reklamačnom konaní, ktoré zvoláva objednávateľ, maximálne však do 2 mesiacov od reklamácie. Prevzatie vykonaného odstránenia vád a nedorobkov plynúcich z reklamácie sa uskutoční písomnou formou za účasti zhotoviteľa a objednávateľa.
	4. Záručná doba neplynie za podmienky, že objednávateľ nemôže dielo používať s ohľadom na jeho vady, ktorých odstránenie uplatnil u zhotoviteľa po odovzdaní diela.

**Čl. XII**

**Zmluvná pokuta a náhrada škody**

Zmluvné strany sa dohodli na zmluvnej pokute nasledovne:

* 1. V prípade omeškania zhotoviteľa s odovzdaním diela objednávateľovi, je zhotoviteľ povinný zaplatiť objednávateľovi zmluvnú pokutu vo výške 0,05 % z ceny celého diela bez DPH za každý deň omeškania.
	2. V prípade omeškania zhotoviteľa s odstránením vád a nedorobkov diela oproti lehote uvedenej v protokole o odovzdaní a prevzatí diela, je zhotoviteľ povinný zaplatiť objednávateľovi zmluvnú pokutu vo výške 100,00 € za každý deň omeškania až do dňa odstránenia týchto vád a nedorobkov.
	3. V prípade omeškania objednávateľa so zaplatením faktúry je objednávateľ povinný zaplatiť zhotoviteľovi úrok z omeškania vo výške 0,02 % z dlžnej čiastky ceny bez DPH za každý deň omeškania.
	4. V prípade omeškania zhotoviteľa s vyprataním staveniska, je zhotoviteľ povinný zaplatiť objednávateľovi zmluvnú pokutu vo výške 100,00 € za každý deň omeškania.
	5. V prípade omeškania zhotoviteľa s odstránením reklamovaných vád diela počas záručnej doby, je zhotoviteľ povinný zaplatiť objednávateľovi zmluvnú pokutu vo výške 100,00 € za každý deň omeškania až do dňa odstránenia týchto vád a nedorobkov.
	6. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie zmluvy.
	7. Zmluvné strany sa dohodli, že objednávateľ je oprávnený požadovať náhradu škody spôsobenú porušením povinností, na ktoré sa vzťahuje zmluvná pokuta, a to aj náhradu škody prevyšujúcej zmluvnú pokutu.
	8. Zhotoviteľ zodpovedá objednávateľovi za všetku škodu, ktorú zhotoviteľ spôsobí objednávateľovi porušením tejto zmluvy.

**Čl. XIII**

**Zánik záväzku**

13.1 Zmluvné strany sa dohodli, že táto zmluva zaniká:

1. splnením záväzku,
2. písomnou dohodou zmluvných strán,
3. odstúpením v zmysle príslušných ustanovení Čl. XIV tejto zmluvy.

**Čl. XIV**

**Zmena záväzku a skončenie zmluvného vzťahu**

* 1. V prípade, že sa zhotoviteľ dostane do omeškania s dokončením diela podľa tejto zmluvy alebo podľa harmonogramu výstavby, je objednávateľ oprávnený odstúpiť od tejto zmluvy o dielo a to po druhej neúspešnej výzve k dokončeniu príslušnej etapy diela, s ktorej dokončením je zhotoviteľ v omeškaní a zabezpečiť dokončenie diela sám, alebo iným zhotoviteľom na náklady zhotoviteľa. Objednávateľ má nárok na náhradu takto vzniknutej škody a je oprávnený započítať túto čiastku voči pohľadávke zhotoviteľa.
	2. Podstatným porušením zmluvy zo strany zhotoviteľa je vadné plnenie diela a/alebo porušenie niektorého ustanovenia tejto zmluvy, na ktoré bol objednávateľom písomne upozornený a ktoré v primeranej lehote zhotoviteľ neodstránil, resp. nevykonal nápravu.
	3. Porušenie zmluvy podstatným spôsobom oprávňuje objednávateľa na odstúpenie od tejto zmluvy.
	4. Objednávateľ môže odstúpiť od zmluvy v prípade prevodu zhotoviteľových záväzkov a pohľadávok z tejto zmluvy na tretiu osobu, ako aj v prípade prevodu práv a povinností vyplývajúcich zhotoviteľovi z tejto zmluvy na tretiu osobu.
	5. Objednávateľ môže odstúpiť od zmluvy, ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie.
	6. Objednávateľ môže odstúpiť od časti zmluvy, ktorou došlo k podstatnej zmene pôvodnej zmluvy a ktorá by si vyžadovala nové verejné obstarávanie.
	7. Objednávateľ môže odstúpiť od zmluvy, ak zhotoviteľ nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím.
	8. Doručením odstúpenia od zmluvy druhej zmluvnej strane táto zmluva zanikne, pričom odstúpenie od zmluvy sa nedotýka nároku na náhradu škody, zmluvnej pokuty ani iných ustanovení, ktoré vzhľadom na svoju povahu majú trvať aj po ukončení tejto zmluvy (zodpovednosť za vady diela a pod.).
	9. Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.
	10. K zmene tejto zmluvy vo forme dodatku počas jej trvania bez nového verejného obstarávania môže dôjsť na základe písomného dodatku odsúhlaseného zmluvnými stranami:
		1. zo zákonných dôvodov vymedzených v § 18 zákona č. 343/2015 Z. z. a za dodržania podmienok ustanovených zákonom č. 343/2015 Z. z.,
		2. alebo zo zmluvných dôvodov, ktoré sú v súlade s § 18 ods. 1 písm. a) zákona č. 343/2015 Z. z. vymedzené v tejto zmluve a za dodržania podmienok ustanovených zákonom č. 343/2015 Z. z.
	11. Zákonné dôvody na zmenu zmluvy vo forme dodatku sú vymedzené v § 18 zákona č. 343/2015 Z. z. ako:
		1. dôvod podľa § 18 ods. 3 písm. a) zákona č. 343/2015 Z. z. (tzv. pravidlo deminimis vo vzťahu k naviac prácam alebo doplňujúcim stavebným prácam),
		2. dôvod podľa § 18 ods. 1 písm. b) zákona č. 343/2015 Z. z. (tzv. doplňujúce stavebné práce),
		3. dôvod podľa § 18 ods. 1 písm. c) zákona č. 343/2015 Z. z. (tzv. nepredvídateľné okolnosti),
		4. dôvod podľa § 18 ods. 1 písm. d) bod 2. zákona č. 343/2015 Z. z. (tzv. zmena dodávateľa na základe právneho nástupníctva),
		5. dôvod podľa § 18 ods. 1 písm. e) zákona č. 343/2015 Z. z. (tzv. iná nepodstatná zmena).
	12. Zmluvné dôvody na zmenu zmluvy vo forme dodatku sú:
		1. zmena materiálov alebo technológií za podmienok stanovených v článku VIII. bod 8.5 tejto zmluvy,
		2. zúženie rozsahu diela o tzv. menej práce alebo dodávky,
		3. zmena termínu vykonania diela, ak:

a) sa počas realizácie stavby vyskytnú také stavebné práce alebo dodávky, ktoré sú nevyhnutné na riadne dokončenie diela podľa tejto zmluvy, a súčasne ich objektívne nie je možné riadne ukončiť, odovzdať a prevziať v termíne na vykonania diela podľa tejto zmluvy, alebo

b) dokončenie diela v termíne na vykonanie diela podľa tejto zmluvy objektívne nedovoľujú klimatické podmienky (napr. teplotné a poveternostné), alebo

c) dokončenie diela v termíne na vykonanie diela podľa tejto zmluvy objektívne nedovoľujú iné nepredvídateľné okolnosti (napr. požiar, výbuch, úder blesku, pád stromov, stožiarov a iných predmetov, povodeň, záplava, víchrica, krupobitie, iná živelná pohroma alebo havária) alebo iné prevádzkové okolnosti.

Za týmto účelom sa zhotoviteľ zaväzuje, že písomne oznámi objednávateľovi nutnosť predĺženia termínov na vykonanie diela bez zbytočného odkladu, odkedy sa o nich dozvie spolu s písomných zdôvodnením.

* 1. Ak počas realizácie diela vznikne potreba vykonať také stavebné práce alebo dodávky, ktoré nie sú zahrnuté v Prílohe č. 1 tejto zmluvy čo do množstva alebo druhu, ale ktoré sú nevyhnutné na riadne dokončenie diela podľa tejto zmluvy, je zhotoviteľ povinný tieto práce oceniť a v písomnej forme predložiť objednávateľovi na odsúhlasenie ešte pred ich realizáciou. Pri ocenení naviac prác a doplňujúcich prác postupuje zhotoviteľ nasledovne:

a) pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou tejto zmluvy,

b) pri položkách, ktoré sa v rozpočte nevyskytovali, predloží Zhotoviteľ v prílohe kalkuláciu ceny.

Potreba vykonania takýchto prác nie je sama o sebe dôvodom na to, aby Zhotoviteľ jednostranne prerušil vykonávanie Diela v zmluvne dohodnutom rozsahu počas doby, kým sa dosiahne vzájomná dohoda o rozsahu a cene týchto prác. Rozsah a cena takýchto prác bude riešená postupom v zmysle zákona č. 343/2015 Z. z. a tejto zmluvy.

**Čl. XV**

**Záverečné ustanovenia**

* 1. Zmeny tejto zmluvy je možné vykonať len formou riadne zdôvodnených písomných dodatkov k zmluve, potvrdených oprávnenými zástupcami oboch zmluvných strán.

15.2 Na právne vzťahy osobitne neupravené touto zmluvou sa vzťahujú príslušné ustanovenia zákona č. 513/1991 Zb. Obchodného zákonníka, v znení neskorších predpisov, podporné ustanovenia zákona č. 40/1964 Zb. Občianskeho zákonníka, v znení neskorších predpisov, a ostatné všeobecne záväzné právne predpisy platné na území Slovenskej republiky.

15.3 Ak sa akékoľvek ustanovenie tejto zmluvy stane neplatným v dôsledku jeho rozporu s inými právnymi predpismi SR, nespôsobí to neplatnosť celej tejto zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.

15.4 Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv..

15.5 Zmluva je vyhotovená v dvoch rovnopisoch s platnosťou originálu, z ktorých po podpise jeden obdrží zhotoviteľ a jeden objednávateľ.

15.6 Súčasť tejto zmluvy tvoria nasledovné prílohy:

* Príloha č. 1 Výkaz výmer - nacenený (Rekapitulácia nákladov stavby celkom a ocenené výkazy výmer a súpisy prác a dodávok)
* Príloha č. 2 Údaje o subdodávateľoch zhotoviteľa, ktorí sa budú podieľať na zhotovení diela

15.7 Zmluvné strany potvrdzujú svojim podpisom, že súhlasia s celým obsahom zmluvy, budú dodržiavať všetky ustanovenia počas jej platnosti, že túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

Za zhotoviteľa: Za objednávateľa:

V ............................................... V Košiciach, ...................................

 ............................................................ ............................................................

 (oprávnená osoba – meno, podpis) Ing. Marta Popríková

 riaditeľka